વિવિધ વિકાસલક્ષી કામોના ખાતમુર્હત અને લોકાર્પણ કાર્યક્રમમાં વિધીવત પુજા અર્ચના કરવામાં આવી હતી. તેમજ મંત્રી તથા હાજર મહાનુભાવો દ્વારા દીપપ્રાગટ્ય કરી કાર્યક્રમને વિધીવત ખુલ્લો મુકવામાં આવેલ હતો. ભાવનગર જિલ્લાના મહાનગરપાલિકા વિસ્તારમાં એરપોર્ટ રોડ પર જોગસપાર્ક અને વી.પી.સોસાયટી પાસે આવેલ અંબિકા પાર્કમાં આર.સી.સી રોડ બનાવવાનુ તથા પ્રિકાસ્ટ પેવિંગ બ્લોક સપ્લાય અને ફીટીંગ કરવાના કામો માટે મંજુર થયેલ ખર્ચ (અંદાજીત) રૂ. ૨૬,૦૦,૦૦૦/- તથા ઘોઘા રોડ મંત્રેશ કોમ્પલેક્ષ થી એરપોર્ટ રોડ બાલા હનુમાન મંદિર સુધીના રસ્તે સેન્ટ્રલ સ્ટ્રીટલાઇટનુ કામનો અંદાજીત ખર્ચ રૂ. ૧૯.૦૫ લાખ થયેલ છે. તેમજ ભાવનગર મહાનગરપાલિકાના ટી.પી સ્કીમ નં.૩ (રૂવા)ના પ્લોટ નં. ૧૧૦ અર્બન કોમ્યુનીટી હેલ્થ સેન્ટરના બાંધકામ અંગેના ખાતમુર્હત મંત્રી વિભાવરીબેન દવે તથા મહાનુભાવો દ્વારા કરવમાં આવ્યુ હતું.